อยากจะสอบถามหน่อยค่ะ คือว่าจะได้ยินเสียงและรู้สึกเหมือนหัวใจเต้นตุบๆ ในหู ตอนที่หมาเห่าตลอดเลยค่ะ ไม่ทราบว่าเกิดจากอะไรเหรอคะ(ปกติไม่ได้ยินค่ะ จะเป็นขึ้นมาตอนเฉพาะหมาเห่าเท่าน้้น) ตอนแรกไม่เคยเป็น จนหมาข้างบ้านชอบเห่ากลางคืนแล้วรำคาญมากเลยเกิดอาการนี้ขึ้น
สวัสดีค่ะ อาการได้ยินเสียงผิดปกติในหู อาจจะเกิดจาก-การได้ยินเสียงดังเกินไปติดต่อกันนานๆ-หูอื้อหลังการเป็นหวัด คือมีการอักเสบในช่องจมูกลามมาที่หู มักจะหายไปได้เอง เมื่อหวัดหายแล้ว เป็นสาเหตุที่พบได้ค่อนข้างบ่อย โดยเฉพาะในเด็กเล็ก-มีน้ำอุดตันในรูหู จากการว่ายน้ำ อาบน้ำ-การอยู่ในที่ที่ความกดอากาศสูงเช่นขึ้นเครื่องบิน ดำน้ำ-ผลข้างเคียงจากยาฆ่าเชื้อบางชนิด-มีเนื้องอกในหูชั้นในดังนั้นควรสังเกตอาการอันตรายเช่น หูอื้อเรื้อรัง ปวดหูตลอดเวลา มีน้ำไหลจากหู ได้ยินไม่ชัดเจน หากมีอาการเหล่านี้ ควรรีบไปพบแพทย์หูคอจมูกเพื่อตรวจเพิ่มเติม แพทย์จะส่องดูในรูหูอย่างละเอียดร่วมกับทดสอบการได้ยินว่าผิดปกติหรือไม่การดูแลตัวเองเบื้องต้น ไม่ไปว่ายน้ำ ถ้าต้องไปให้ใช้ที่อุดหู ไม่ใช้น้ำฉีดเข้าหูโดยตรง แต่อาบน้ำได้ปกติ ไม่แคะหู หลีกเลี่ยงสถานที่ที่เสียงดัง ตอนนี้แนะนำว่ายังไม่ควรใช้ยารับประทานหรือยาหยอดหูใดๆโดยไม่ได้ปรึกษาแพทย์ค่ะ เพราะยังไม่ทราบว่าเป็นอาการจากสาเหตุอะไร